
	Kommissionens forslag
	Ændringsforslag

	
	Bilag

	
	Støttens omfang

	
	1.	Inden for rammerne af det mål, der er fastsat i artikel 3, stk. 1, litra a), ydes EU-støtten til følgende:

	
	a)	udveksling af bedste praksis og udveksling af eksperter, herunder udstationering af eksperter, samt styrkelse af kapaciteten i europæiske netværk til at vurdere, fremme, støtte og videreudvikle Schengenområdet uden kontrol ved de indre grænser

	
	b)	undersøgelser og andre relevante aktioner såsom aktioner, der har til formål at forbedre den foreliggende viden via analyser, overvågning og evaluering

	
	c)	forberedende, overvågningsmæssige, administrative og tekniske aktiviteter, herunder med henblik på at styrke forvaltningen af Schengenområdet ved at udvikle og gennemføre den evalueringsmekanisme, der blev oprettet ved forordning (EU) nr. 1053/2013 til at kontrollere anvendelsen af Schengenreglerne, herunder udgifter til tjenesterejser for eksperter fra Kommissionen og de medlemsstater, der deltager i besøg på stedet

	
	d)	aktiviteter til fremme af kendskabet til Schengenområdet uden kontrol ved de indre grænser blandt berørte parter og den brede offentlighed, herunder institutionel kommunikation om Unionens politiske prioriteter på dette område

	
	e)	udvikling af statistiske redskaber, metoder og indikatorer under overholdelse af princippet om ikkeforskelsbehandling

	
	f)	operationel støtte til gennemførelsen af foranstaltninger, der skal sikre anvendelsen af Schengenreglerne.

	
	2.	Inden for rammerne af det mål, der er fastsat i artikel 3, stk. 1, litra b), ydes EU-støtten til følgende:

	
	a)	den infrastruktur, de bygninger, de systemer og de tjenester, der er nødvendige ved grænseovergangsstederne og til grænseovervågning mellem grænseovergangssteder

	
	b)	operativt udstyr, herunder transportmidler og IKT-systemer, som er nødvendige for at sikre en effektiv og sikker grænsekontrol ved grænseovergangssteder og til grænseovervågning, i overensstemmelse med de standarder, som Det Europæiske Agentur for Grænse- og Kystbevogtning har udarbejdet, når der findes sådanne standarder

	
	c)	uddannelse vedrørende eller bidrag til udviklingen af integreret europæisk grænseforvaltning, idet der tages hensyn til de operationelle behov og risikoanalyser, herunder udfordringer, der er angivet i de henstillinger, som er omhandlet i artikel 13, stk. 7, og under fuld overholdelse af de grundlæggende rettigheder

	
	d)	fælles udsendelse af indvandringsforbindelsesofficerer til tredjelande i overensstemmelse med Europa-Parlamentets og Rådets forordning (EU) 2019/1240

	
	e)	udveksling af bedste praksis og ekspertise, undersøgelser, pilotprojekter og andre relevante aktioner for at gennemføre eller udvikle integreret europæisk grænseforvaltning, herunder foranstaltninger med henblik på at udvikle den europæiske grænse- og kystvagt såsom fælles kapacitetsopbygning, fælles udbud, indførelse af fælles standarder og andre foranstaltninger, der smidiggør samarbejdet og koordineringen mellem Det Europæiske Agentur for Grænse- og Kystbevogtning og medlemsstaterne, og foranstaltninger vedrørende henvisning af sårbare personer, der har behov for bistand, og personer, der har behov for eller som ønsker at ansøge om international beskyttelse

	
	f)	forberedende, overvågningsmæssige, administrative og tekniske aktiviteter, der er nødvendige for at gennemføre politikkerne for de ydre grænser, herunder for at styrke forvaltningen af Schengenområdet ved at udvikle og gennemføre den evalueringsmekanisme, der blev oprettet ved forordning (EU) nr. 1053/2013 til at kontrollere anvendelsen af Schengenreglerne og forordning (EU) 2016/399, herunder udgifter til tjenesterejser for eksperter fra Kommissionen og de medlemsstater, der deltager i besøg på stedet, og foranstaltninger til at efterkomme de henstillinger, der fremsættes efter en sårbarhedsvurdering foretaget af Det Europæiske Agentur for Grænse- og Kystbevogtning i overensstemmelse med forordning (EU) 2019/1896

	
	g)	aktioner til forbedring af kvaliteten af data lagret i IKT-systemer og udøvelsen af den registreredes ret til oplysninger, indsigt i og berigtigelse og sletning af vedkommendes personoplysninger og til begrænsning af behandlingen heraf

	
	h)	identifikation, optagelse af fingeraftryk, registrering, sikkerhedskontrol, debriefing, tilvejebringelse af oplysninger, lægelig screening og sårbarhedsscreening og om nødvendigt lægebehandling samt henvisning af tredjelandsstatsborgere til de rette procedurer ved de ydre grænser

	
	i)	foranstaltninger til at oprette, opretholde eller udvikle uafhængige overvågningsmekanismer i overensstemmelse med artikel 10 i forordning (EU) 2024/1356 ("screeningforordningen")

	
	j)	aktioner med henblik på at øge kendskabet til politikkerne vedrørende de ydre grænser blandt berørte parter og den brede offentlighed, herunder institutionel kommunikation om Unionens politiske prioriteter

	
	k)	udvikling af statistiske redskaber, metoder og indikatorer under overholdelse af princippet om ikkeforskelsbehandling

	
	l)	driftsstøtte til gennemførelsen af europæisk integreret grænseforvaltning.

	
	3.	Inden for rammerne af det mål, der er fastsat i artikel 3, stk. 1, litra c), ydes EU-støtten til følgende:

	
	a)	den infrastruktur og de bygninger, der er nødvendige for behandlingen af visumansøgninger og konsulært samarbejde, herunder sikkerhedsforanstaltninger, og andre aktioner, der har til formål at forbedre kvaliteten af den service, der ydes til visumansøgere

	____
	b)	det operative udstyr og de IKT-systemer, der er nødvendige for at behandle visumansøgninger og til konsulært samarbejde

	
	c)	uddannelse af konsulært og andet personale, som bidrager til den fælles visumpolitik og det konsulære samarbejde

	
	d)	udveksling af bedste praksis og udveksling af eksperter, herunder udstationering af eksperter, samt styrkelse af kapaciteten i europæiske netværk til at vurdere, fremme, støtte og videreudvikle Unionens politikker og mål

	
	e)	undersøgelser og andre relevante aktioner såsom aktioner, der har til formål at forbedre den foreliggende viden via analyser, overvågning og evaluering

	
	f)	aktiviteter til fremme af kendskabet til visumpolitikkerne blandt berørte parter og den brede offentlighed, herunder institutionel kommunikation om Unionens politiske prioriteter

	
	g)	udvikling af statistiske redskaber, metoder og indikatorer under overholdelse af princippet om ikkeforskelsbehandling

	
	h)	operationel støtte til gennemførelsen af den fælles visumpolitik

	
	i)	støtte til medlemsstaterne ved udstedelse af visa, herunder visa med begrænset territorial gyldighed, som omhandlet i artikel 25 i forordning (EF) nr. 810/2009, der er udstedt af humanitære årsager, af hensyn til nationale interesser eller på grund af internationale forpligtelser.


Or. <Original>{EN}en</Original>
<TitreJust>Begrundelse</TitreJust>
 De foranstaltninger, der vil blive finansieret under dette instrument, bør defineres af hensyn til gennemsigtigheden og i Parlamentets interesse som medlovgiver. Medlemsstaternes finansiering af aktiviteter med uklart indhold bør ikke tillades.

